DISQUISITIONES  DE  LIENE. 


COMMENTATIO 


QUAM  AD  VENIAM  DOCENDI  IN  ACADEMIA  ERIDERICIANA 
HALENSI  CUM  VITEBERGENSI  SOCIATA  RITE  IMPETRANDAM 
GRATIOSI  MEDICORUM  ORDINIS  CONSENSU  ET 
AUCTORITATE 


DIE  XXVI.  MENSIS  OCTOBRIS  ANNI  MDCCCLXI 
HORA  XI 


PUBLICE  DEFENDET 


FRANCJSCUS  SCHWEIGGER-SEIDEL, 





HALIS 


TYPIS  OJIPIIANOTROPHEI. 


al  li  au  mmmmm 


-i  r v. ' mm' 


/ / »:;iM(Trn::  - ii  <i  »/.  m i<  /.a  >oa  a/:a  . ah« 

Au/  I!  I i IT  /.  'AnOP,  I 'i  , u ; i i i i 

- /.  i>.«  rj.i  . 

'fTATIilOTJIJ/ 


. 


i.isch  > oijai 


VIRO 


ILLUSTRISSIMO  CELEBERRIMO  EXPERIENTISSIMO 

A.  G.  VOLKMANN 


PRAECEPTORI  SUMME  VENERANDO 


HASCE  PAGELLAS 

PIO  GRATO  QUE  ANIMO 


v.  d.  n. 


AUCTOR. 


0 ii  i-V 


* 

•VI  Ai  I ‘ I ‘ 


I. 


Disquisitiones,  in  quibus  haec  commentatio  posita  est,  magna  ex 
parte  eo  tempore  confeci,  quo  assistentis  in  instituto  physiologico 
Yratislaviensi  munere  fungebar,  atque  Professori  Heidenhain  summam 
gratiam  habeo  propterea  quod  milii  eximiis  illius  instituti  praesidiis 
omnes  per  partes  uti  licuit;  hac  enim  sola  re  efficere  potui,  ut  labo- 
rem susceptum  ad  finem,  ut  spero,  probabilem  adducerem. 

Quum  lien  sit  organum  eiusmodi,  ut  eius  explorationi  multae 
et  manifestae  difficultates  summo  impedimento  sint,  ab  initio  hoc 
solum  sperare  licuit,  fore  ut  singula  quaedam  ad  cognitionem  afferrem 
atque  imprimis  utile  esse  visum  «est,  certam  quandam  quaestionem 
eligere  et  quantum  fieri  possit,  per  se  ipsam  solvere.  Itaque  primo 
loco  studui,  ut  de  corpusculorum  Malpighianorum  natura  veriora 
intelligerem , quamobrem  maxima  huius  dissertationis  pars  ad  illas 
formationes  et  ad  rete  trabeculatum  intervasculare  (Billroth)  pertinet, 
quum  aha,  quae  observavi,  mihi  brevius  tractanda  sint. 

Sed  priusquam  ad  ipsam  quaestionem  propositam  accedam,  non- 
nulla afferre  liceat  de  explorandi  methodo,  quae  hac  in  re  permagni 
momenti  est.  Quum  esset  manifestum  et  apertum  eodem  apparatu, 
quo  iam  multi  et  spectati  viri  magis  minusvc  inaniter  usi  sunt,  mul- 
tum profici  non  posse,  hoc  primum  fuit  negotium,  ut  multas  lienis 
indurandi  rationes  periclitarer,  vel  commentatas,  vel  bonum  exitum 
promittentes.  Organum  ita  tractandum  est,  ut  textura  non  corrugata 
duritiam  possideat  aptam  ad  secturas  tenuissimas  faciendas.  Hac  in 
re  iis,  quae  Billroth  in  disputatione  recentissima,  de  liene  scripta,') 
dicit,  prorsus  assentior,  eamque  ob  causam  ea,  quae  illo  loco  legun- 
tur, praetereo;  sed  magis  etiam,  quam  Billroth,  acidum  chromicum 

1)  Zur  normalen  und  pathologischen  Anatomie  der  menschlichen  Milz. 
Virch.  Arch.  1861.  Bnd.  XX.  Hft.  5 und  6.  p.  419. 

commendatum  velim , quippe  quod  in  alus  quoque  formationibus 
tenuissimis  prospere  adhibitum  sit  (Max  Schultze).  Praecipue  viden- 
dum est,  ne  acidum  ab  initio  nimis  validum  adhibeatur;  quodsi  non 
feceris,  textura  lit  fragilis,  ita  ut  bene  secari  non  possit.  Quam  ob 
rem  -inchoes  solutione,  quae  circa  semigramini  pro  uncia  contineat, 
eamque  saepius  concutias  et  quoliescunquc  necesse  erit,  liquorem 
mutes,  adhibita  concentratione  paullatim  crescente.  Hac  ratione,  longo 
quidem  tempore  interieeto,  praeparatum  possidebis,  quod  sit  aptum 
ad  usum  et  diu  suo  statu  maneat,  quum  induratione  ita  progredi  en  te 
neque  spiritus  vini  neque  acidum  chromicum  concentratum  corruga- 
tionem  maioris  momenti  efficiat.  Quin  etiam  annis  interiectis  ex  eius- 
modi  praeparatis  bonas  sectiones  facere  poteris , dummodo  prohibeas, 
quominus  myectes  exsistant  nimisque  crescant.  Quomodo  et  quibus 
conditionibus  concentrationis  commutatio  facienda  sit,  accuratioribus 
et  universis  praeceptis  constitui  non  potest,  quum  singulorum  lienum 
natura  valde  diversa  sit.  Konhulla  igitur  in  casum  danda  sunt,  sed 
certe  saepius  secturae  speciminibus  videndum , qualis  'sit  natura  prae- 
parati. Melius  praeterea  facies,  si  lienem  quam  maturrime  tractabis, 
etsi  propter  mollitiem  laboriosius  sit;  postea  enim  aut  difficilius  aut 
omnino  non  poteris  cellulas  infiltratas . eluere.  iNeque  incommodum 
esse  puto,  in  vasa  sanguifera  acidum  chromicum  dilutum  iniicere,  ut 
totum  organum  celerius  et  aequabilius  inungatur. 

Ratio , quam  exposuimus,  etiam  hac  re  excellit,  quod  pars  cor- 
pusculorum sanguinis  dissolvatur,  atque  hoc  modo  multo  laxior  lit 
textura,  quam  in  liene  spiritu  v ini  durato;  attamen  videas,  ut  inter- 
dum vasa  sanguinea  impleta  conserventur,  quum  acidum  chrom. 
aequabilem  et  congruum  organorum  colorem  efficiat,  quae  res  multum 
habere  potest  incommodi,  ac  praesertim  in  vesiculis  Malpigh.  exqui- 
rendis negligenda  non  est.  Sed  illi  vitio  hoc  modo  mederi  potes,  ut 
secturas  ex  glandulis  in  icetis  adhibeas,  vel  eas  ammoniaco  coccineo 
tingas,  ita  ut  corpuscula  Malpigh.  permultis  cellulis  impleta  colorem 
speciosiorem  accipiant.  Hac  ratione  imagines  satis  perspicuae  effici 
possunt,  si  ampleficationes,  ut  liquet,  exiguae  adhibentur.  Optima 
quidem  praeparata  eo  acquires,  ut  ex  bene,  cuius  arteria  massa 
caerulea  niiecta  est,  dissectiones  lacies  et  portiones  explorandas,  cocco 
tinctas,  glyeerino  vel  oleo  terebinthinato  claras  reddas. 

Ad  cellulas  ex  teneri  retis  trabeculati  maculis  removendas  peni- 
cillo uti  non  potes,  nisi  magna  cautione  adhibita,  quum  contextus 
elementorum  fibrosorum  hoc  loco  facillime  tollatur,  atque  utriculos 
lienis  clavatos,  (Milzkolben)  a Groheio  statutos,  quos  neque  Bill- 
roth  invenit , neque  ego  illa , quam  dicit , ratione  animadverti , partim 
ex  eo  explicari  posse  puto,  quod  penicillo  nimis  vehementer  usus  sit. 
Postea  totam  hanc  rem  accuratius  exponam.  Quantum  fieri  potest 
studendum  est,  ut  cellulas  liquoris  fluctuatione  auferas,  quamvis  illud 
rarissimo  sufficiat;  sed  etiam  penicillo  adhibito  saepissime  non  ad  id, 
quod  expetis,  pervenies.  Praeparata  ex  liene,  in  quibus  maiores  par- 
tes cellulis  liberae  sint , raro  inveniuntur. 


II. 

Lienis  vesicularum,  postquam  a Malpighio  medio  saeculo  XVII. 
repertae  sunt,  naturam  a singulis,  qui  illas  exploraverunt,  diver- 
sissime expositam  esse  satis  cognitum  est.  ')  Quin  etiam  nonnulli 
eas  omnino  non  esse  contenderunt,  donec  1834  Ioh.  Mulier  in  natura 
illarum  formationum  cognoscenda  denuo  prospere  progressus  est.1  2) 
Primus  enim  eas  cum  minorum  arteriarum  vagina  cohaerere  intellexit, 
easque  vaginae  cxcrescentias  esse  dixit.  Postea  sententiam  mutavit,3) 
ita  ut  corpuscula  Malp.  non  simplices  vaginae  cxcrescentias  esse,  sed 
ex  cavis  vesiculis  constare  existimaret,  qtiae  aut  petiolo  vaginae  cum 
illa  cohaereant  aut  in  eius  superficie  insertae,  hac  ipsa  quasi  operi- 
mento tegantur.  Mueller  praeterea  conficit,  vesiculas  Malp.  omnibus 
in  animalibus  inveniri,  etiamsi  minus  facile  et  perspicue  animadver- 
tantur, quam  in  liene  suis,  ovis,  bovis,  quum  antea  his  solis  animali- 
bus tribuat  et  alba  molliaque  punctula,  (piae  in  aliorum  liene  repe- 
riuntur,  formationes  ab  illis  diversas  esse  existimet. 

1)  De  iis,  ([iii  prioribus  temporibus  scripserunt,  accuratius  disputaverunt: 
Ileusinger:  Ucber  den  Iiau  und  die  Verrichtung  der  Milz.  Thionville  1817.  Gics- 
ker:  Anatomiscli  physiologische  Untersucliungen  uber  die  Milz  des  Menschen. 

iZurich  1835. 

2)  Arcliiv  fur  Anatom.  u.  Pbysiol.  18)4.  p.  80. 

3)  Physiolog.  4.  Aufl.  1844  I,  48G. 

Post  eum  qui  exstiterant,  cx  parte  structuram  vesicularum 
Malp  tractaverunt,  ex  parte  quaesiverunt,  quibus  sub  conditionibus 
inveniantur,  sed  sententia  universe  mutata  non  est,  atque  Ecker 
1849  Q magis  ad  priorem  Muelleri  opinionem  accessit,  ita  ut  vesiculas 
conclusas  esse , sed  propria  membrana  carere  et  vaginae  vasorum 
tantummodo  continuatione  terminari  diceret.  Cf.  figuras,  quas  ille 
attulit. 

Cohaerentiam  vesicularum  Malp.  et  vasorum  lymphaticorum, . 
quam  inter  alios  praecipue  Gerlach  sumsit,  Ecker  probare  non  potuit,, 
quippe  qui  omnino  eas  cum  subrotundis  albisque  glandularum  lympha- 
ticarum eminentiis  comparare  non  posse  contenderet. 

Koelliker  autem  formationes,  de  quibus  quaeritur  aperte  „driisen- 
artige  Follikel“  appellat  et  glandularum  Peyeri  ordini  addit,  postquam 
1852  in  illis  rete  vasorum  capillarium  invenit,  id  quod  ab  aliis  quo- 
que mox  comprobatum  est.  Koelliker  quidem  corpuscula  Malp.  vesi- 
culas esse  dicit,  cmcumcirca  clausas  propriisque  membranis,  cum 
vasorum  vagina  cohaerentibus,  praeditas.  Itaque  secundum  cius  sen- 
tentiam, quum  corpuscula  Malp.  Peyeri  folliculis  similia  statuat,, 
interiori  capsulae  strato  epithelium  impositum  esse  sumendum  non 
est,  sed  potius  cavum  in  exigua  liquoris  albuminosa  copia  elementa 
lymphatica  continet. 

Propter  multas  rerum  varietates  singulorum  perscrutatorum 
sententiae  accuratius  explicari  non  possunt,  nisi  res  vere  diversas  et 
novas  afferant.  Quare  breviter  tantummodo  addam,  a Koellikeri 
sententia  non  multum  differre  ea,  quae  Hlassek,  G rayv  .Gerlach, 
Frey,  Ludwig,  Funke  aliique  statuerunt. 1  2) 

Alio  modo  totam  rem  exponit  Leydig.  Hic  enim  corpuscula 
Malp.  vesiculas  esse  undique  clausas  et,  ut  ita  dicam,  pro  se  exstare 
posse  omnino  negat,  sed  ea  habet  permutatas  pulpae  partes,  vel 
spatia  cellulis  albidis  impleta,  quae  cum  vasis  cohaereant.  Apud  eum 


1)  It.  WagnePs  Handwortcrbuch.  d.  Physiologie.  Bnd.  IV.  p.  138. 

2)  Praeter  illorum,  quos  dixi,  compendia  conferenda  est  Hlassekii  disser- 
tatio: Disquisitiones  de  structura  lienis  (Dorpat  1852)  lteicherto  duce  confecta  ct 
Gray:  On  the  structure  and  use  of  the  spleen.  London  1854. 

Henle’s:  Iahresbericht  v.  1855. 

nihil  agitur  nisi  accumulatio  cellularum  lymphaticarum  sive  intra 
fibras  telae  coniunctivae  pulpalis,  sive  intra  rete  trabeculatum  adven- 
titiae arteriarum  dissolutae.  Secundum  texturae  affinis  naturam 

densiorem  aut  teneriorem  corpusc.  Malp.  facilius  aut  difficilius  sciungi 
possunt. 

Fiiehrer , 1 ) cuius  de  lienis  structura  sententiam  a viris  doctis  non 
probari  cognitum  est,  eodem  modo  nihil  certi  interesse  inter  corpusc. 
Malp.  et  lienis  parenchyma  contendit,  atque  albae  ct  rubrae  substan- 
tiae differentiam  ex  diversa  sanguinis  copia  pendere  dicit. 

Huxley  2)  quoque  tunicam  propriam  esse  negat,  quum  vesiculae 
Malp.  velamentum  continuationem  esse  dicat  adventitiae,  quae  ad 
vasorum  ramulum,  illam  penetrantem,  pertinet.  Pars  quidem  tunicae 
adventitiae  etiam  in  vesiculam  intrat.  In  liene  ovis  in  corpusculorum 
Malp.  superficie  exteriore  et  interdum  etiam  in  parte  interiore  invenit 
rete  fibrarum,  novae  telae  elasticae  similium,  quod  a primitiva  tunica 
adventitia  exorta  esse  videretur. 

Billrotli 3)  Malpighiana  descripsit  corpuscula  ex  parte  capsula 
certa  praedita,  rotunda  vel  ovata,  ex  parte  omnino  capsula  carentia, 
ut  parenchymatis  loca  incerto  modo  ramulosa.  In  avibus  vasa  sangui- 
fera  medium  corpusculum  penetrantia  et  capsulam  penitus  cum  vasorum 
vagina  coniunctam  animadvertit.  Capsulae  plerumque  liaut  dubie 
clausae  nonnunquam  in  tubulorum  modum  vascula  aliquantum  spatii 
sequebantnr.  In  reccntissimo  quidem  opere 4)  humani  lienis  vesiculis 
tunicam  propriam  deesse  contendit,  casque  constare  dicit  ex  reti 
trabeculato,  telae  coniunctivae  naturam  habente,  quod  cellulas  lym- 
phaticas contineat,  ct  vasa  capillaria  portet,  atque  cum  arteria  in 
parte  interiore  sita,  ea  ratione  cohaereat,  ut  tunica  cius  adventitia  in 
rete  trabeculatum  dissoluta  in  ipsum  vesicularum  rete  transeat.  Ter- 
minatio in  partem  exteriorem  ita  fit,  ut  retis  maculae  rursus  oblongae 


1)  TJeber  dic  Milz  und  cinigc  Bcsonderhcitcn  ihres  Capillarsystcms.  Arehiv 
fr.  physiol.  Heilkunde  1854  p.  149. 

2)  Microsc.  Iournal  1854.  Iahrcsberichte  von  Henle  und  Reicberl. 

3)  Beitrage  zur  vcrgleichcnden  Histologie  der  Milz.  Areliiv  fr.  Anat.  und 
Physiol.  1857  p.  88. 

4)  Iam  initio  citato  p.  410. 

fiant  et  spissius  inter  se  contingant,  sed  certis  finibus  a lienis  reti 
trabeculato  parenchymatico  separari  non  possint. 

Itaque  ad  sententiam  de  lienis  vesiculis  nuperrime  dictam  veni- 
mus. Henle  enim,  qui  glandularum  lymphaticarum  acinos  variosque 
folliculos , ad  systema  lymphaticum  pertinentes , nomine  „ conglobatarum 
glandularum “ complectitur,')  his  omnibus  et  corpusculis  quoque  Malp. 
tunicam  propriam  esse  negat.  In  omnibus  rete  trabeculatum  inest  tela 
coniunctiva  formatum,  quod  in  partibus  exterioribus  interdum  ita 
coarctetur,  ut  quasi  membrana  vel  capsula  adesse  videatur.  Qua  in 
re  etiam  eius  sententia  ad  eam , quam  Leydig  in  medio  posuit , inclinat : 
glandularum  conglobatarum  rete  trabeculatum  externa  vasorum  mem- 
brana diffibrata  effici.  Quod  secundum  Henleium  in  lienis  praesertim 
corpusculis  se  ostendit,  quum  in  eorum  parte  interiore,  si  vasa 
capillaria  deerant,  arteriosum  tantum  et  venosum  ramulum  animad- 
verterit. 

Tota  sententia,  postremo  commemorata  magis  magisque  con- 
firmatur atque  probatur , quum  alii  quoque  huius  campi , nunc  diligenter 
tractati,  perscrutatores,  rem  ita  se  habere  dicant.  TYev 1  2)  in  libro 
nunc  edito  iis,  quae  Henle  et  Billroth  de  folliculorum  terminatione 
statuerunt,  assentitur  atque  illa  quoque,  quam  Kowalewsky  3)  protulit, 
corpusculorum  Malp.  descriptio  in  similibus  observationibus  posita  est, 
etiamsi  eius  explicatio  alia  et,  ut  mihi  videtur,  falsa  sit.  Huius  enim 
sententia  parvum  vas  arteriosum  super  corpusculo  Malp.  currit  atque 
sub  epithelio  venoso  (?)  situih  in  magnum  ramorum  capillarium 
numerum  dividitur,  vasa  vero  capillaria  in  partem  vesiculae  interiorem 
intrant,  ibique  in  unam  venam  centralem  coniunguntur. 

Vas  centrale  venosum  Grohe  quoque  commemorat , sed  nihil 
certi  statuit.  In  eius  descriptione  vesicularum  capillaria  abundant, 
et  rete  fibrarum,  quae  crassiores  sunt  illis  in  lienis  pulpa  exstantibus, 


1)  Zur  Auatomic  der  geschlosseneu  (lenticrlaeren)  Driisen  od.  Follikel  und 
der  Lymphdriisen.  Zeitscbrift  fur  ration.  Mcdicin  18G0  Bnd.  VIII.  p.  201. 

2')  Untersuehungen  uber  die  LympbdrUsen  des  Menschen  und  der  Sauge- 
tliiere.  Lcipzig  1861. 

3)  Uobcr  die  Malpighischen  Kbrperchcn  d.  Milz.  Vircliows  Arcli.  Bnd.  XX- 
Ilft.  1 u.  2.  p.  203. 

per  partem  interiorem  diffunditur.  Vesiculae  ipsae  Malp.  strato  iibroso 
satis  denso  circumdantur,  quod  eum  maiorum  vasorum  vagina  cohaeret. 
Leydigii  sententiae,  in  animalibus,  quae  vesiculis  Malp.  pareant, 
pulpam  albam  in  earum  locum  succedere,  Grohe  non  prorsus  assenti- 
tur,  quum  corpuscula  Malp.  structuram  tam  certam  habeant,  ut  cum 
pulpa,  colore  non  infecta,  quae  pro  simplico  cellularum  accumulatione 
habenda  est,  comparari  non  possint.  Hanc  vero  adaequandam  esse 
contendit  substantiae  lienis  glandulari,  quae  processibus,  quos  statuit, 
clavatis  repraesentetur  et  maiorem  eorum  perspicuitatem  in  singulis 
animalibus  ex  eo  pendere,  quod  in  spatium  angustius  courctati  sinf. 
Malp.  vesiculas,  stricto  sic  dictas,  formationes  habet  accidentes,  quae 
in  certis  animalium  ordinibus  inveniantur. 


III. 

In  iis  igitur,  quae  illi  perscrutatores  proposuerunt,  etiamsi  non 
prorsus  discrepant,  necessarius  tamen  rerum  contextus  deest,  ac  prae- 
sertim si  varias  imagines,  quae  ad  naturam  delineatae  dicuntur,  inter 
se  compares,  de  rebus  diversis  disputatum  osse  putes.  Observationes 
receptiores  etiam  propterea  pluris  aestimandae  sunt,  quod  in  duratarum 
glandularum  secturis  factae  sunt,  et  omnes  partes , cohaerentia  magis 
servata,  explicant.  Exceptis  nonnullis  rebus  falsis,  quae  reiiciendae 
sunt,  ego  quoque  sententiis,  quas  postremo  commemoravi,  universe 
assentior,  sed  explicatione,  quae  sequitur,  totas  res  planius  atque 
dilucidius  me  expositurum  esse  spero. 

Itaque  ab  ateriae  vagina  exordiar,  neglecta  hoc  loco  lioichorti 
ct  Hlassekii  de  vasorum  splenicorum  vaginis  sententia,  quae  ab  aliis 
discrepat.  I11  arteriis  tenerioribus,  quae  in*  decursu  iam  a venis 
separatae  sunt,  perspicue  vagina  ab  adventitia  sci  ungitur.  Spatium 
quidem  vacuum  inter  eas  non  interest,  potius  strato  laxae  telae 
coninnctivae  continentur.  Postea  laxatio  amplior  lit,  quum  paullatim 
maiores  adventitiae  et  vaginae  partes  dissolvantur,  ita  ut  demum 
arteriae  reti  trabeculato  telae  coniunctivae  fibrarum  circumdatae  sint, 
quae  in  vasorum  directionem  longe  se  extendunt  et  anastomosibus 
obliquis  coniunguntur.  In  systemate  loculorum  alveolarium,  illis  libris 

constituto , elementa  insunt,  quae  vesiculis  Malp.  contineri  cognitum 
est.  Nimirum  pro  maiore  vel  minore  eorum  multitudine  vagina  magis 
aut  minus  extenta  est.  Sed  semper  in  ramis  tenerioribus  rata  pro 
parte  latior  invenitur,  quam  in  crassioribus , cum  ibi  praecipue  cellulae 
formentur  et  propterea  solutio  maxima  sit.  Ioh.  Mueller  vaginam 
arteriae  lienalis  in  herbivoris  accuratius  describit.  ,,  Die  weisse  Scheide, 
inquit,  velche  unmerklich  mit  den  Aesten  der  Milzarterie  beginnt, 
begleitet  die  Arterienaste  bis  zu  den  feinsten  Zweigen  und  zwar 
werden  sie  nicbt  in  gleichem  Hasse,  ais  die  in  ihnen  liegenden 
Arterien,  bei  der  Yerzweigung  feiner,  sondern  sie  behalten  vielmehr 
zuletzt  eine  gewisse  Dicke  und  sind  dann  die  an  Dicke  von  1/5  — 1/2 
Mm  variirenden  Faden,  woran  die  Korperchen  von  l/3 — */2  Mm  fest- 
sitzen."  Si  eius  rei  rationem  habebis,  quod  illae  observationes  in 

liene  recente  factae  sunt,  iis  confirmari  videbis  ea,  quae  supra 
diximus.  Nam  hic  quoque  probatur,  vaginam  teneris  arteriarum  ramis 
non  arcte  adiacere,  sed  memorabilem  extensionem  habere. 

Hoc  loco  praetereunda  non  est  observatio  Ludw.  Fickii,  qui  in 
quaestione  de  sanguinis  in  liene  motu,1)  ilaxam,  arteriae  adhaerentem 
telam  coniunctivam  describit,  quae  certe  nihil  aliud  esse  potest,  nisi 
laxata  vasorum  vagina,  etsiamsi  propter  praeparationis  viam  et  ratio- 
nem corpuscula  lymphatica,  in  texturae  infiltrata  non  invenerit.  Cete- 
rum nondum  habui  spatium  ad  praeparata  modo  a Fickio  laudato 
facienda. 

Arteriae  vagina  cum  reti  fibrarum  tenero , quod  lienis  parenchyma 
format,  intime  cohaeret,  quam  ob  rem  conterminatio , propter  telae 
vaginalis  densitatem  initio  maxime  perspicua,  magis  magisque  evanescit, 
quo  evidehtior  solutio  fit.  Cellulis  elutriando  semotis  nonnunquam 
clare  distingui  non  potest,  ubi  certus  vaginae  finis  sit,  quam  rem 
Billroth  quoque  descripit  et  figuris  illustrat  (Fig.  III.)  Aliter  res  se 
habet  in  dissectionibus , in  quibus  cellulae  infiltratae  firme  haerent, 
praecipueque  in  iis , in  quibus  pulpae  parenchyma  multum  sanguinis 
continet.  In  his  enim  loca  albo  colore  infecta,  quae  oblongam  aut 
rotundam  formam  habere  ex  descriptione,  quam  fecimus,  apparet, 


1)  Ludw.  JFick : Zur  Meckanik  der  Blntbcwcgung  iu  der  Milz.  Arehiv  fr. 
Anatoni,  u.  Physiol.  1859.  p.  8. 

prout  ipsa  vasa  sectione  aut  transversa  aut  longitudinali  aperuisti, 
perspicue  distingui  possunt.  Hic  conterminatio  manifestior  est,  sed 
nunquam  etiam  in  secturis  subtilissimis  membrana  propria  animad- 
vertitur. 

In  illis  igitur  albis  locis,  quae  pro  corpusculis  Malp.  habenda 
sunt,  vel  in  medio  vel  magis  ad  marginem  vas,  de  quo  quaeritur, 
iacet,  atque  etiam  in  sectione  transversa  ex  perspicuitate  tunicae 
muscularis  illud  esse  arteriam  cognoscitur.  Quod  etiam  plurimi  ob- 
servatiores  sumpserunt,  excepto  Ivowalewskyio , qui  secundum  expe- 
rimenta, praecipue  in  canibus  facta,  hoc  vas  centrale  venam  esse 
contendit,  quum  Henle  venam  una  cum  arteria  adesse  statuat  (Fig 
XV.)  et  Grrohe  in  vesiculis  splenicis,  ab  arteria  seiunctis,  se  cognovisse 
arbitratur,  — sequantur  verba  ipsa  — „dass  die  capillaren  Grefasse 
gegen  das  Centrum  zu  in  einem  etwas  grosseren  venosen  Stammchen 
zusammenfliessen , sodass  ein  Verhalten  sich  zeige,  wie  in  den  Leber- 
l;ippchen.“  — Sed  interim  iis , quae  Henle  et  Grrohe  protulerunt, 
neglectis,  accuratius  de  Kowalewskyi  descriptione  exponamus,  quam 
sine  dubio  falsam  esse  dicere  posse  mihi  videor,  praesertim  quum 
observationes  in  canibus  factae  etiam  mihi  praesto  sint.  Kowalewsky, 
ut  maiora  corpusculorum  Malp.  vasa  centralia  non  arterias , sed  revera 
venas  esse  demonstret,  commemorat,  ea,  vena  splenica  subligata, 
multum  intumescere.  Sed  fortuitis  extravasatis , de  quibus  iam  Bill- 
roth  dixit,1)  omissis,  facile  intelligitur , vase  efferente  substricto, 
sanguinis  redundantiam  etiam  ad  vas  afferens  pertinere,  ita  ut  arteria 
amplificata  in  secturis  quoque  magis  perspicue  cernatur,  atque  etiam 
oculis  inermibus  videri  possit.  Item  res  in  lienibus  se  habet  , qui  per 
• arteriam  iniecti  et  spiritu  vini  vel  acido  chromic.  indurati  sunt.  In 
superficie  dissectionis  per  totum  organum  factae , parva  puncta  colorata 
in  annuli  formam  corona  alba  circumdata,  distinguuntur,  quae  esse 
iniectos  arteriarum  ramos  sua  vagina  lymphatica  involutos  microscopio 
adhibito  cognoscitur.  Xeque  praeteream,  arteriarum  ramos  massae 
iniectae  plenos,  et  in  cane  et  in  aliis  animalibus  amplificatos,  et  eorum 
parietes  mirum  in  modum  tenuiores  quam  in  statu  contractionis  se 
ostendisse,  ita  ut  eodem  modo,  quo  Kowalewsky , hac  re  facile  de 


i)  1.  c.  p.  424. 

vera  vasis  natura  fallaris.  Alia,  quam  Kowal.  profert,  causa  minus 
etiam  demonstrare  potest,  vas  centrale  non  esse  arteriosum.  Nervos 
enim  splenicos  quum  persecuisset,  eandem  sanguinis  abundantiam  in 
corpusculorum  centro  invenit.  Sed  nervis  vasorum  persecatis  gcneratim 
parietum  paralysis  et  luminis  amplificatio  efficitur,  quae  eo  maior  et 
aspectabilior  erit,  quo  crassior  vasis  membrana  muscularis  est.  Ad 
summum  hoc  concedi  potest  vasa  capillaria  fortasse  intra  rete  trabecu- 
latum  arteriae  adiunctum  in  minorem  ramulum  venosum  coniungi , sed 
ad  arteriam  res  maxime  pertinent.  Haud  scio , an  illo  modo  obser- 
vationes, quas  Gfrofae  protulit,  explicari  possint;  de  eo,  quod  llenle 
statuit,  aliud  milii  verisimilius  videtur. 

Observatio  ipsa,  duo  interdum  vasa  vario  intervallo  interposito 
inveniri  posse,  confirmanda  et  comprobanda  mihi  est,  sed  mea  quidem 
sententia  illud  tantum  in  ciusmodi  imaginibus  animadverti  potest,  in 
quibus  sectura  arteriam  eo  loco  tetigerit,  quo  arteria  duos  in  ramulos 
dividitur.  In  praeparato  igitur  micsroscopico  duo  illa  vasa  eo  propius 
sibi  adiaccnt,  quo  magis  sectura  partitioni,  angulo  acuto  factae , appro- 
pinquat. In  arteriarum  partitionis  angulis  plerumque  notabilis  cellu- 
larum accumulatio  in  tela  vaginali  repentur  — quam  ad  rem  haec 
priorum  sententia  referenda  est,  corpuscula  Malp.  praecipue  in  vasorum 
partitionis  angulo  sita  esse  — • quo  fieri  potest,  ut  transversae 
arteriarum  dissectiones  iam  aliquantum  distent,  sed  tamen  substantia 
alba  coniungantur.  Quodsi  arteriae  raim  post  partitionem  factam 
subito  in  diversas  regiones  discedunt,  nonuunquam  eadem  sectura 
alter  directione  transversa  vel  obliqua  alter  obliqua  directione  vel  in 
longitudinem  persecatur.  Vaginae  partes,  quae  ad  singulos  ramos 
pertinent,  certis  finibus  inter  se  non  disiunguntur , sed  ambo  propter  . 
solutionem  factam  in  communi  reti  trabeculato  iacent. 

Quodsi  totam  rem  spectas , haec,  quam  dedi,  arteriarum  vaginae 
descriptio  in  omnia  animalia  eodem  modo  quadrat,  quamvis  in  variis 
animabbus  microscopio  adhibito  differentia  notabilis  ostendatur.  Sed 
huius  differentiae  causa  hac  in  re  mihi  posita  esse  videtur  quod 
cellulae  lymphaticae  aut  in  maiorem  porrectionem  aequabilius  formantur 
aut  praecipue  in  certis  quibusdam  locis.  Ceterum  maior  aut  minor 
vesicularum  Malp.  separabifitas  ex  maiore  aut  minore  retium  trabecu- 
latorum  intervascularium  firmitate  et  conformatione  pendet,  quum 

vaginae  lymphaticae , ut  iam  supra  dixi , in  partem  exteriorem  hisce 
formationibus  coniungantur. 

Praeparata  bona  et  ad  res  commemoratas  iudicandas  aptissima 
praecipue  ex  cuniculo  effeci,  cui  praeter  rubram  etiam  albam  pulpam 
tribuendam  esse  cognitum  est.  Mihi  contigit,  ut  ex  liene,  acido 
chrom.  pertractato,  secturas  facerem,  in  quibus  arterias  etiam  in 
maiorem  porrectionem  sequi  possem.  In  uno  quidem  praeparato  arteria 
paene  2 Mrn.  longa  cernitur,  cuius  vagina  penicillo  cellulis  et  nucleis 
liberata  est.  Ab  arteria,  quae  in  medio  reti  trabeculato  decurrit,  non- 
nulli rami  proficiscuntur,  qui  in  eadem  tela  reticulari  insunt.  Ipsam 
arteriam,  non  iniectam  quidem,  initio  circa  0,0G  Mm  et  in  fine  0,02 
Mm  latam  metior,  quum  vagina,  non  prorsus  aequabilis,  0,5  Mm  lata 
sit  et  in  partem  inferiorem  versus  usque  ad  0,3  Mm  coarctetur.  — 
(In  mensuris  statuendis  arteriae  arte  impletae  a vacuis,  quippe  quae 
plerumque  valde  contractae  sint,  prorsus  segregandae  sunt,  atque 
etiam  eius  rei  ratio  habenda  est,  quod  crassitudo  adventitiae,  quae 
dissolutionis  particeps  est,  plane  aut  aliqua  ex  parte  tollitur.  Fines 
quoque  vaginae  non  semper  accurate  discerni  possunt.)  — Telae 
coniunctivae  rete,  in  arteriae  [directione  porrectum,  ex  fibris  pro 
portione  crassioribus  constat,  quarum  nuclei  tam  perspicue  cernuntur, 
ut  neque  adiacentibus  corpusculis  lymphaticis  neque  transversis 
fibrarum  secturis  confundi  possint.  Sed  quum  iam  alii  hanc  rem  satis 
accurate  exposuerint,  necesse  non  erit,  ut  plura  dicam.  Nucleorum 
numerus  diversus  est;  cuius  rei  causa  fortasse  posterius  cognoscetur. 

In  sectionibus  transversis  retis  trabeculati,  quo  arteria  circum- 
texitur,  maculae  angustiores,  sed  aequabiles  et  congruentes  inveniuntor, 
eaque  de  re  ad  figuras,  ab  Henlcio  et  Billrothio  allatas,  dele- 
gare licet. 

Praeter  cellulas  lymphaticas  intra  rete  trabeculatum  etiam  vasa 
capillaria  animadvertuntur , quae  variam  interdum  habent  crassitudinem. 
Yase  vero  centrali  capillaria  non  compensantur,  quod  secundum 
Henle  ')  concludere  peteras. 

Quum  in  cuniculis  telae  fibratae,  arteriae  involventis,  infiltratio 
satis  densa  sit,  etiam  in  recentibus  lienibus  succedit  vaginam  lymplia- 


l)  1.  c.  p.  210. 

tieam  impletam  a partibus  vicinis  separare.  Si  enim  curam  et  dili- 
gentiam adhibes,  subalbum  funiculum  variae  crassitudinis  et  longi- 
tudinis efficies,  ex  quo  corpuscula  lymphatica,  pressu  adhibito  effluunt. 
Kal.  caustic.  et  vaginae  fibras  et  arteriam  in  parte  interiore  sitam  in 
conspectu  ponere  potes. 

Eodem  modo  res  se  habet  in  cavia,  cuius  substantia  lienis  alba 
interdum  valde  exculta,  sed  semper  singulis  quibusdam  locis  accu- 
mulata est.  Ea  in  praeparatis  non  satis  bonis  tam  accurate  deter- 
minata videtur,  ut  peculiarem  capsulam  adesse  credas,  quod  re  vera 
non  est.  In  albi  parenchymatis  tractu  arteria  pro  situ  diverse  pei'secta 
cernitur,  atque  hic  quoque  intelligitur , vaginae  infiltrationem  non 
paullatim  crescere,  sed  in  certa  quadam  arteriae  crassitudine  subito 
incipere  et  post  certum  spatium  eadem  ratione  paene  subito  evanescere. 
Sed  hac  de  re  ad  posteriorem  dissertationis  partem  delegandum  est, 
in  qua  illam  tantum  specie  finire  demonstrabitur. 

In  criceto  vulgari,  cuius  lienem  etiam  exquisivi,  idem  animad- 
verti, atque  in  omnibus  animalibus,  in  quibus  substantia  lienis  alba 
eodem  modo  distributa  est,  rem  item  se  habere  existimo. 

Expositio,  quam  dedi,  haud  dubie  explicationi  sufficiet  ubicunque 
alba  lienalis  pulpa  adest,  quum  omnia  ad  res  descriptas  referri  possint. 
Sed  si  acuratius  ages , praeterea  etiam  hic  formationem  invenies , quae, 
ut  opinor,  multum  affert  ad  eas,  quae  ut  verae  vesiculae  Malp. 
describuntur,  recte  interpretandas.  Quodsi  figuram,  quam  Henle  et 
Billroth  protulerant,  re  vera  pro  vesiculae 'Malp.  sectura  transversa 
haberes,  hoc  Koellikeri  descriptioni  et  imagini  valde  repugnaret;  nam 
hoc  posito,  si  imaginem  secturae  ad  perpendiculum  in  arteriam  factae 
nobis  conformamus , primum  arteriam  iuxta  ipsum  orbis  subrotundi 
marginem  sitam  esse  necesse  esset.  Huius  quidem  rei  causam  in 
vaginae  distentione,  tantum  ab  una  parte  facta,  positam  esse  existimare 
poterat,  sed  tamen  restai’et,  ut  exponeretur,  qua  re  Koelliker  et  alii 
ad  id  adducti  sint,  ut  peculiarem  corpusculum  ab  arteria  separantem 
membranam  sumerent.  Quam  ad  rem  explicandam  de  observatione, 
quam  feci,  intra  rete  trabeculatum  vaginae  arterialis  re  vera  folliculos 
existere  posse,  mihi  acuratius  et  uberius  dicendum  est. 

Quod  in  universum  ad  conditiones  et  fundum,  in  quo  omnino 
folliculi  lymphatici  existant,  pertinet,  cx  disquisitionibus  nuperrime 

factis,  inter  quas  Henlei  priorque  Arth.  Boettcheri ')  disputatio  mihi 
collaudanda  'videtur,  satis  clare  in  teli  igitur , quamcunque  telam  cel- 
lulosam reticulatam  clementis  lymphaticis  infiltratis  in  glandularum 
lymphaticarum  structuram  transmutari  et  in  eiusmodi  textura  semper 
folliculos  existere  posse.  Principio  quidem  certa  quaedam  corporis 
loca  antecellunt,  sed  sunt  status  pathologici,  quibus  illa  formatio 
latius  pateat.  Primum  hoc  commemorem,  Boettcherum  folliculos  aggre- 
gatos descripsisse  formationes  potius  extraordinarias,  atque  ad  leukae- 
miam  delegem , in  qua  elementa  lymphatica  maiorem  in  modum  gignun- 
- tur  et  nonnullis  locis  insolitis  in  foco  separato  accumulata  observantur, 
veluti  in  hepate,  in  renibus,  in  pleura,  aliisque  locis.  (Virchow,  Fried- 
reic-h,  Boettcher.)  Ex  huius  accurata  disquisitione 1  2)  etiam  intelligitur, 
novam  illam  formationem  tantum  prope  vasa  locum  habere  posse, 
quum  ipsas  illorum  membranas  degenerare  dicat,  atque  etiamsi  B.  certo 
et  definite  statuere  non  possit,  quaenam  vasa  fuerint,  tamen  propter  id, 
quod  in  renibus  observatum  est,  ea  pro  arteriis  haberi  posse  puto. 

Sed  imprimis  cavendum  est,  ne  folliculos,  de  quibus  quaeritur, 
cum  formationibus  confundas,  quae  antea  eodem  nomine  appellabantur ; 
potius  si  cum  Henleio  omnes  formationes,  quae  huc  pertinent,  nomine 
„ glandularum  conglobatarum “ comprehendere  vis,  substantia  glandularis 
a folliculis,  qui  in  illis  siti  sunt,  segreganda  est.  Folliculi  tunicam 
propriam  non  habent,  sed  in  praeparatis,  quorum  rete  trabeculatum 
bene  elutriatum  est,  ab  hoc  ea  tantum  re  secernuntur,  quod  maculae 
telae  reticularis  compressae  et  coarctatae  apparent.  Optime  folliculum 
mihi  describes  globosam  cellularum  accumulationem,  intra  rete  telae 
coniunctivae  trabeculatum  factam,  quae  aequabili  incremento  ampli- 
ficentur, et  telam,  qua  circumdatae  sunt,  distendant.  Ipsae  cellulae, 
in  iis  densissime  coacervatae,  substantia  intercellulari  glutinosa  con- 
iunguntur,  ita  ut  in  praeparatis  duratis  difficilius  disiungi  possint  et 
in  elutriando  plerumque  accrvatim  excidant. 

Propter  hanc  difficultatem  nuru  inter  cellulas  semper  rete  trabe- 
culatum intersit,  decerni  saepe  non  potest;  quamvis  praeter  capillaria 


1)  Virchow’s  Arch.  Bnd.  XVIII.  p.  190. 

2)  Ueber  die  Neubildungen  in  Leber  und  Nicre  bei  Leukaemie.  Virchow’s 
Archiv  1858.  Bnd.  XIV.  p.  483. 

abundantia,  quae  facilius  sub  aspectum  veniunt,  etiam  singulae  fibrae 
tenerae  cognosci  possint,  quae  in  longitudinem  porrectae  sunt  et  inter 
se  cohaerent,  tamen  sumendum  milii  videtur,  rete  trabeculatum , si 
quidem  in  iis  inest,  non  eandem,  quam  in  substantia  glandulari 
habere  concinnitatem,  et  singulas  retis  maculas  cellularum  augmen- 
tatione  valde  extentas  esse.  In  folliculorum  margine  rete  trabeculatum 
tenue  facilius  efficitur,  sed  hoc  loco  in  praeparando  fortasse  melius 
conservatur,  quod  firmiore  marginis  tela  sustentatur.  In  sectionibus 
plerumque  in  media  parte  deest. 

Iam  antea  in  disquirendis  tonsillis  ucid.  clirom.  induratis  hac  re 
valde  commotus  sum , quod  tela  , in  qua  folliculi  siti  erant , illi  glan- 
dularum lymphaticarum  multo  similior  erat,  quam  ipsa  folbculorum 
tela,  quum  in  eorum  parte  interiore  rete  trabeculatum  animadvertere 
tunc  milii  nunquam  succederet,  quoniam  folliculus  saepe  ut  glebula 
cohaerens  dissolvebatur;  quae  si  prorsus  excidebat,  lacuna  tantum 
circulata  restabat,  raris  capillaribus  passim  innatantibus.  De  glandulis 
linguae  follicularibus  Boettcher  iam  rerum  descriptionem  protubt,  quae 
observationi  meae  consentit.  Fibrata  linguae  tela  coniunctiva,  quod 
iam  Billroth  commemoravit,  ')  ea  re,  ut  novae  cellulae,  corpusculis 
lymphaticis  similes  in  illa  deponantur,  ubique  structuram  glandularum 
lymphaticarum  accipere  potest,  et  eo,  quod  formatio  praecipue  circa 
glandularum  pituitarum  canales  deducentes  locum  habet,  glandulae 
folliculares  exsistunt.  Folliculi  in  illis  siti,  si  conformati  excul lique 
sunt , sicut  ipsa  substantia  glandularis , perspicuum  velamentum  fibratum 
habent,  quod  hic  et  illic  eodem  modo,  retis  trabeculati  coarctatione 
exortum  est  In  folliculorum  parte  interiore  B.  exiguas  fibras  invenit, 
cuius  rei  causam  in  eo  ponit,  quod  cellulae  hic  celerrime  conformatae 
sint.  Xeque  aliter  res  se  habere  videtur  in  solitariis  glandulis  intesti- 
nalibus et  trachomatosis.  Henlc 1  2)  quidem  in  maioribus  vel  minoribus 
substantiae  conglobatae  partibus  telam  coniunctivam  defuisse  et  tantum 
corpuscula  et  rara  vasa  adfuisse  commemorat.  I)e  Peyeri  glandulis  et 
de  lymphaticis  iam  inter  omnes  satis  constat,  folliculorum  nomine 
propriam  glandularum  substantiam  non  acurate  appellari,  sed  in  ea 

1)  Beitrage  zur  pathologDclun  Ilistologic  1848  p.  21G. 

2)  1.  c.  p.  218. 

hae  formationes  certis  finibus  circumscriptae,  nidorum  instar  gignun- 
tur. \Y.  His,  ')  qui  hos  nidos,  antea  param  observatos,  in  disqui- 
sitione de  glandulis  lymphaticis  copiosius  describit,  eos  invenit  in 
variis  glandulis  constantes,  VR  — 'U'"  latos,  et  in  alveolis,  singulis 
substantiae  glandulosae  partibus , plerumque  excentric.e  depositos.  Hae 
formationes,  quas  nihil  aliud  esse,  quam  folliculos  in  glandulis 
conglobatis  concedendum  esse  mihi  videtur,  a Hisio  vacuola  appellantur; 
quod  nomen  ea  de  causa  non  commendandum  est,  quod  notio,  quam 
plerumque  cum  verbo  „ folliculus  “ coniungimus,  in  illos  de  quibus 
disputavimus,  prorsus  quadrat.  His  vidit  vacuola,  quarum  in  parte 
interiore  vasa  capillaria  clarissima  et  rarum  rete  trabeculatum  ob- 
servavit , ab  alveolorum  substantia  retis  fibrati  condensatione  seiuncta. 
Item  ita  se  habere  facile  in  glandulis  lymphaticis  intelligitur;  vacuola 
praecipue  glandularum  superficiei  propinqua  inveniuntur. 

Hcnlc  formationi  folliculorum  solidorum  globosae,  quae  omnino 
in  glandulis  conglobatis  locum  habet,  duplicem  vim  ac  sententiam 
tribuit.  „ An  dem  einenOrte,  inquit,1 2)  wird  sie  hervorgebracht  durch 
die  Gruppirung  der  Kbrperc-hen  (Traehomdrusen,  solitare  Darm- 
driisen)  , an  dem  anderen  dadurch , dass  in  einer  formlos  ausgebreiteten 
Schichte  conglobirter  Substanz  einzelne  kugelfdrmige  Heerde  der  Er- 
weichung  sicli  finden,  die  vvegen  reiehlichern  Gehalts  an  Ellissigkeit 
durchsichtiger  sind.“  Hi  quidem,  altero  loco  commemorati,  folliculi 
lymphatici  proprii  sunt,  vel  qui  ab  Hisio  appellantur  vacuola,  et  non 
possum  facere,  quin  huic  quoque  alteri  formationi  (quae  quantum  in 
liene  a priore  differat  postea  dicendum  est),  maiorem  vim  ac  potesta- 
tem tribuam  quam  nomine  ac  verbo  „ kugelfdrmige  Heerde  der  Er- 
weichung “ significatur.  Nam  praeter  id,  quod  vasa  capillaria  augen- 
tur, quod  me  certo  observasse  puto,  et  rete  trabeculatum  permutatur, 
hoc  quoque  videmus,  folliculos  in  substantiam  glandularum  versus,  in  qua 
siti  sunt,  densatione  librarum  rete  formantium  finibus  magis  aut  minus 
perspicuis  circumscribi.  Circum  folliculos  eodem  modo  velamentum  fibra- 
tum oritur,  quod  tota  substantia  glandularis  a rebus  adiacentibus  separatur. 


1)  Jkitriigc  zur  Kcnntniss  (lcr  zuni  Lymphsystem  gchdrigcn  Driisen.  2.  Ar 
tikcl.  Zeitschrift  fiir  wissonschaftliche  Zoologic  Bnd.  XI.  p.  C‘J. 

2)  1.  c.  p.  223. 

Sed  ne  ab  eo,  quod  proposuimus  nimis  longe  aberremus,  iam 
ad  lienem  ipsum  redeamus,  cuius  folliculi  minus  copiose  describere 
licet.  Rete  trabeculatum,  quod  arteriae  adhaeret  et  vaginae  solutae 
respondet  cellulis  lymphoidibus  infiltratum  apparet  atque  conglobatarum 
glandularum  substantiae  par  est,  ita  ut  folliculorum  vel  vacuolorum 
formatio,  quae  illius  propria  habenda  est,  etiam  hic  locum  habeat. 

Cuniculi  lien  mihi  praeparata  maxime  perspicua  praebuit,  ex 
quibus  illud  clare  intelligi  posset.  In  vaginae  lymphaticae  reti  trabe- 
culato,  cellulis  optime  liberato,  folliculum  ovatum  vides  arteriae 
proxime  adiacentem,  qui  diversis  regionibus  diametrum  0,26  — 0,36 
Mm  habet.  In  parte  interiore  vasa  capillaria  angusta  ac  tenerrima 
insunt,  quae  inter  cellulas  iacent,  etiam  hic  quibusdam  locis  tam 
congregatas,  ut  singulae  glebulae  formentur.  Ad  marginem  folliculi 
rete  trabeculatum,  cuius  maculae  amplae  et  fibrae  tenues  sunt,  satis 
perspicuum  est. 

Illam  folliculorum  formationem  ab  eiusmodi  locis  initium  ducere 
fortasse  sumendum  est , in  quibus  microscopio  simplici  adhibito , intra 
orbiculum  albidum,  qui  reti  trabeculato  respondet,  pars  clarior  et 
dilucidior  exigui  ambitus  et  cuiusdam  formae  subrotundae  animad- 
vertitur, amplificatione  vero  adaucta  rete  trabeculatum  hoc  loco  laxius 
eiusque  maculas  ampliores  esse  cernitur.  Certo  quidem  statui  non 
potest,  num  ex  illis  locis  postea  re  vera  maiores  folliculi  oriantur; 
nam  et  satis  perspicua  praeparata  rarissime  efficiuntur  et  ad  illam 
quaestionem  diiudicandam  haud  dubie  maiore  observationum  copia 
opus  esset. 

Quodsi  cellulas  removere  non  succedit,  res  multo  difficilius 
intelligi  possunt,  praecipue  in  eiusmodi  animalibus,  in  quibus  singuli 
rami  arteriales  cum  suis  ramulis  in  communi  vagina  lymphatica 
iacent.  In  hominibus  et  iis  animalibus,  in  quibus  albae  pulpae  coa- 
cervationes locum  non  habent,  plerumque  unicuique  arteriae  ramo 
vagina  peculiaris  est  et  arteria,  si  folliculorum  formatio  non  invenitur, 
prope  medium  obtinet.  Sed  saepe  arteria,  cui  nullam  omnino  cum 
vero  folliculo  intercedere  coniunctionem  in  praeparatis  claris  et  dilu- 
cidis facile  intelligitur,  in  marginem  propulsa  est.  Quo  magis  folli- 
culus certus  et  perfectus  est,  eo  magis  conspicua  est  retis  trabeeulati 
in  eius  finibus  densatio,  ita  ut  facile  membrana  propria  adesse  ■ 

videatur.  Has  autem  formas  intelligcre  non  potes,  nisi  formas  minus 
excultas,  quales  in  cuniculo  descripsi,  cognitas  habes,  cum  hae  ab 
illis  etiam  ea  re  differant,  quod  copiosiore  folliculorum  formatione  tela 
vaginae  arterialis  minus  conspicua  est,  atque  etiam  facile  omnino  non 
adesse  videtur.  Kam  certa  quaedam  ratio  mutua  inter  vaginam  et 
folliculos  lymphaticos  esse  videtur ; quo  magis  alterius  conformatio 
progreditur,  eo  magis  alterius  recedit.  In  hoc  quidem  etiam  rerum 
physiologicarum  status  respiciendus  est.  Sine  dubio  secundum  totam 
formationem  vagina  facilius  vacuefieri  potest,  quam  folliculi;  quo  fit, 
ut  iudieium  de  mutua  ratione  incertum  sit.  Si  vaginae  evacuationem 
sumis,  facile  talis  imago  oriri  potest,  qualem  Koelliker  protulit. 

Ego  quidem  folliculos  in  diversis  animalibus,  vel  in  singulis 
diversarum  specierum  individuis  diverse  perfectos  esse  inveni , sed 
observationes  meae  adhuc  parum  numerosae  sunt,  ut  diiudicare  non 
possim,  quantum  in  unoquoque  casu  vario  rerum  statui  tribuendum 
sit.  Maxime  excultam  folliculorum  formationem  in  felibus  observavi, 
in  quibus  ipsis  praeparata  optima  effeci,  etiamsi  in  magna  retis  trabe- 
culati  densitate  cellulas  removere  difficile  sit.  Amplificatione  exigua 
adhibita  etiam  praeparata  non  elutriata  sufficiunt.  In  folliculorum,  in 
quibus  densius  et  fuscius  marginis  stratum  a centro  claro  perspicue 
separatur,  parte  interiore  melius  quam  in  aliis  animalibus  rete  trabe- 
culatum  agnosci  potest,  quum  capillaria  magis  obtegi  videantur. 
Folliculorum  magnitudo  varia  erat  a 0,32  ad  0,56  Mm.  In  sue,  qui 
folliculorum  formatione  excellit,  rete  trabeeulatum  in  folliculis  tenerius 
erat  eorumque  elementa  facilius  exsolvebantur,  quam  partium  affinium. 
Diametri,  quas  folliculi  in  sectura  habent,  fluctuant  inter  0,19  et  0,39 
Mm.  et  diametri  vaginae  cum  arteria  inter  0,09  et  0,30  Mm. 

Pro  sectionis  directione  etiam  imagines  diversae  sunt.  Fieri 
potest,  ut  et  folliculi  ita  persecentur,  ut  prope  eos  arteria  omnino 
non  cernatur,  si  sectura  vasi  parallela  illos  fidit,  et  folliculi  magnitudo 
varia  videri  possit,  pixmt  sectio  centrum  folliculi  magis  minusve  glo- 
bosi aut  penetravit  aut  non  tetigit.  Sed  minime  putandum  est,  quem- 
que folliculum  ad  eam  arteriam  pertinere,  prope  quam  situs  sit;  potius 
considerandum , folliculum  in  ramuli  vagina  situm  distentione  trunco 
maiori  multum  appropinquare,  neque  tamen  cnm  eo  coniunctum  esse 
posse.  Nonnunquam  clari  inter  hunc  et  illum  fines  perspicue  cernuntur. 

Imagines  omnino  non  eodem  modo  perspicuae  sunt  et  in  diversis 
animalibus  praecipue  propterea  diversae , quod  vagina  a partibus 
circumsitis  non  aequabiliter  seiungitur.  Permultis  praeparatis  com- 
paratis sententiam  in  universum  comprobandam  et  defendendam  esse 
existimo,  sed  etiam  addam,  nonnunquam  veluti  in  cane  arteriam  prope 
subalbi  orbiculi  marginem  sitam  me  animadvertisse,  neque  tamen 
amplificatione  mieroscopii  etiam  maiore  adhibita  et  in  sectura  tenuissima 
ullum  interioris  determinatae  partis  vestigium  apparuisse.  De  simplici 
igitur  et  locali  vasorum  vaginae  incremento  vel  extensione  hoc  loco 
quaestio  esse  videtur,  ita  ut  eorum  folliculorum  forma  significetur, 
quos  Henle  tales  esse  vult,  in  quibus  forma  globosa  singulari  elemen- 
torum ordino  ac  dispositione  efficiatur. 

Aliae  quoque  observationes  illud  confirmant  ibi  factae,  ubi 
arteria  in  sectione  longitudinali  per  mediam  vesiculam  Malp,  penetrat, 
quamquam  Jn  liac  quoque  re  semper  secturae  et  directio  et  crassitudo 
respicienda  est.  Ex  his  vero  observationibus  et  in  homine  et  in  cane 
factis  hoc  sequi  videtur,  vesicularum  Malp.  formam  etiam  simplici, 
locali  vaginae  intumescentia  effici  posse.  Quatenus  vero  eiusmodi 
amplificatio  a communi  vasorum  vagina  fortasse  separata  sit,  nondum 
observationibus  sufficientibus  statuere  potui.  Ceterum,  quod  iam  supra 
vidimus , maiorem  vaginae  lymphaticae  amplificationem  plerumque  non 
paullatim  sed  subito  exoriri,  praecipue  in  his,  de  quibus  modo 
diximus,  casibus  valet.  In  secturis  arteriam  vides  vagina  soluta 
quidem  sed  perpauca  tantum  elementa  cellulosa  continente  circum- 
datam ; postea  vagina  subito  extenditur  et  in  reti  trabeculato  per- 
multas cellulas  continet,  sive  quaedam  eius  pars  separate  seiungitur 
sive  conterminatio  in  eo  nulla  exstat. 

Hae  vaginae  intumescentiae  semper  in  subtilioribus  arteriis 
inveniuntur  et  si  earum  cum  partibus  circumsitis  coniunctionem  tollis, 
corpuscula  Malp.  formant.  Quodsi  folliculi  lymphatici  in  substantia 
conglobata  exsistunt,  determinatio  retis  trabeeulati  condensatione  acrior 
fit,  ita  ut  quasi  tunicam  propriam  te  videre  putare  possis ; cumque,  ut 
iam  supra  diximus,  rete  trabeculatum  in  folliculo  tenuius,  consistentia 
autem  propter  liquoris  intercellularis  variationes  interdum  magis 
exigua  sit,  facile  fieri  potest,  ut  de  vesiculis  agi  existimes.  Quae  si 
ita  sunt,  folliculus  certioribus  finibus  circumscriptus  a substantia 

conglobata  facilius  secernitur,  quam  illa  a reliquo  lienis  parenchymate. 
Vaginae  tela,  prae  folliculis,  qui  magis  sub  oculos  cadunt,  facile 
prorsus  negligitur.  Quae  res  solum  in  glandularum  bene  duratarum 
secturis  perspici  possunt  ac  praesertim  in  praeparatis  iniectis  propterea, 
quod  colorum  diversitas  iniectione  effecta  terminationem  inter  vaginae 
et  parenchymatis  telam  magis  perspicuam  reddit. 

Ex  omnibus  iis,  quae  adhuc  de  illa  re  protuli,  breviter  haec 
statui  possunt:  Subalba  parenchymatis  loca,  quae  in  nonnullorum 
animalium  lienibus  inveniuntur,  impletae  arteriarum  vaginae  lympha- 
ticae respondent  et  corpuscula  Malp.,  proprie  sic  dicta,  aut  simplices 
huius  vaginae  intumescentiae  sunt,  magis  minusve  globosae,  aut  veri 
folliculi,  intra  illius  rete  trabeculatum  exorti. 

Haec  explicatio , ut  opinor , iis , quae  de  vesicularum  Malp. 
diversitatibus  scimus,  nusquam  repugnat.  Quae  enim  hac  de  re  nota 
sunt  in  variante  et  vaginae  et  folliculorum  statu  posita  sunt.  Nam 
et  maiore  aut  minore  corpusculorum  lymphaticorum  numero  et  copiosiore 
aut  magis  exigua  ex  capillaribus,  quae  in  folliculis  abundant,  transu- 
datione,  et  difficiliore  aut  faciliore  cellularum  formatarum  delapsu  aut 
extensio  aut  contractio  vesicularum  Malp.  efficiatur  necesse  est.  Neque 
nunc  opus  esse  videtur,  ut  quaeram  num  vesiculis  Malp.  peculiaria 
vasa  lymphatica  deducentia  tribuenda  sint,  qua  de  re  antea  multi 
disputaverunt.  Imprimis  enim  cavendum  est,  ne  vesiculas  Malp.  pro 
formationibus  prorsus  separatis  iet  pro  se  exstantibus  habeas,  quae, 
quod  etiam  nonnulli  existimarunt,  ffortasse  sine  certa  utilitate  in  liene 
versentur  [Sasse ')].  Singulae  globosae  cellularum  coacervationes 
nihil  aliud  sunt,  quam  partes  inter  se  coniunctae  glandularum  conglo- 
batarum substantiae,  quae  in  liene  viget.  Hanc  autem  cum  vasis 
lymphaticis  cohaerere  et  cellulas  in  ea  exortas  vasis  lymphaticis 
deduci,  satis,  ut  opinor,  inter  omnes  constat.  Certiora  quidem  de 
illa  cohaerentia,  exceptis  glandulis  lymphaticis  nondum  scimus  et  ad 
directum  materiarum  ex  vesiculis  splenicis  in  vasa  lymphatica  transi- 
tum demonstrandum  una  tantum  Gerlachii  observatio  afferri  potest, 
qui  post  vasorum  capillarium  in  corpusculis  Malp.  diruptionem  massam 

1)  Cf.  Meissner’s  Iahresbericht  v.  1806. 

iniectam  per  profunda  vasa  lymphatica  defluere  vidit.  Imprimis  denuo 
conatus  faciendus  esset,  vasa  lymphatica  directa  via  implendi. 

Folliculos  lymphaticos  nonnulli  perscrutatores  perire  existimant, 
postquam  dirupti  cellulas  intus  formatas  Uberas  reddiderint.  Quam 
sententiam  neque  confirmare  neque  repugnare  possum,  sed  ad  follicu- 
lorum vitam  nonnihil  hac  re  allaturum  me  esse  puto,  ut  formationes 
quam  maxime  aequis  conditionibus  in  variis  eorundem  animalium 
aetatibus  disquiram. 


IV. 


Illa  lienis  pars,  quae  pro  glandularum  conglobatarum  substantia 
habenda  est,  non  solum  reti  trabeculato  adhuc  a nobis  tractato  con- 
tinetur, sed  mea  quidem  sententia  multo  latius  patet,  quae  res  iam 
supra  eo  significata  est,  quod  vasorum  vaginae  lymphaticae  non 
acriter  determinatae,  sed  cum  parenchymate  reliquo  intime  coniunctae 
inveniebantur.  Fune  ad  pulpae,  quae  dicitur,  rubrae  rete  trabeculatum 
venio,  quod  in  omnibus  animalibus  adesse  ex  praeparatis  apte  factis 
facile  intelligitur.  He.nle,  qui  humanae  pulpae  splenicae  rete  trabe- 
culatum  cum  proprio  fibrarum  decursu  describit,1)  in  animalium  a se 
disquisitorum  pulpa  rubra  rete  telae  coniunctivae  se  non  invenisse 
dicit;  qui  observationis  defectus  sola  praeparationis  via  ac  ratione 
exortus  est.  Exsiccavit  sane  etiam  lienem  humanum  et  secturas 
liquore  Kal.  caustic.  tractavit , sed  texturae  corrugatio  in  hoc  casu 
fortasse  nondum  eo  progressa  erat,  ut  tenerarum  formationum  resti- 
tutio impossibilis  fieret.  Quod  rete  trabeculatum,  ab  aliis  viris  doctis 
comprobatum  et  confirmatum,  Billrothium  primum  descripsisse  cognitum 
est,  qui  etiam  in  altera  de  liene  humano  commentatione  multas  ob- 
servationes novas  et  congruentes  protulit.  Grohe  quoque  illud  rete 
trabeculatum  tractavit,  ex  quo  lienis  processus  vel  utriculos  quos  dixit, 
clavatos,  de  quibus  postea  disputabimus,  constare  affirmavit.  Billroth 
hanc  telam  reticularem  certioribus  finibus  circumscripsit,  cum  ea  con- 
iunctionem  canalium  venosorum  effici  dicat,  id  quod  nomine  „ telae 


i)  1.  e.  p.  225. 

intervascularis  “ significatur.  In  secturis  tela  illa  intervascularis,  cuius 
alveoli  dense  cellulis  impleti  sunt,  prout  sanguinis  viae  in  sectura 
transversa  aut  longitudinali  inveneris,  longiores  aut  breviores  forma- 
tiones, quasi  funiculos  tenues  format,  quarum  latitudo  secundum  Bill- 
rothium  circiter  0,04  — 0,06  Mm.  est. 

Quod  ad  canales  venosos  (venas  capillares:  Billroth)  attinet,  hic 
tantum  hoc  commemorem,  in  universum  descriptioni,  quam  B.  dedit, 
me  assentiri,  quum  non  solum  in  homine  sed  etiam  maiore  aut  minore 
perspicuitate  in  cavia,  cuniculo,  cane  aliisque  animalibus  illos  efficere 
mihi  successerit.  In  diversis  animalibus  haud  exiguae  diversitates  sunt, 
quae  saepissime  rectiorem  intelligentiam  impediunt  vel  difficilem  red- 
dunt. In  cavia  fibrae  conterminantes , transverse  digredientes , quas 
llenle  primus  in  homine  animadvertit , facile  clare  effici  possunt. 
Fibrae  autem  non  re  vera  annuli  formam  referre  neque  in  se  ipsas 
recurrere  videntur,  sed  esse  semicirculares  in  utroque  latere  et  inter 
se  cohaerentes,  ita  ut  venae  capillares  canales  rotundos  vel  oblongos 
repraesentent,  qui  telae  coniunctivae  dimotione  exorti  esse  videntur, 
llenle  in  multorum  canalium  axe  singulum  vas  capillare  decurrere  se 
vidisse  putat;  (Fig.  16a)  mea  quidem  sententia  imago  eo  explicanda 
est,  quod  cellulae  epitheliajes  fusiformes  in  tenerum  funiculum  corru- 
gatae fuerint.  Ivuclei,  qui  in  hisce  cellulis,  satis  cognitis,  inveniuntur 
fortasse  ad  illam  permutationem  nonnihil  attulerunt,  liem  aliter  se 
habere  putari  non  potest.  In  cane  capillarium  rete  venosum  — hoc 
enim  modo  propter  permultas  anastomoses  inter  canaliculos  appellan- 
dum est  — apparebat  perspicuum,  cellulis  fusiformibus  vestitum,  aut 
vacuum  aut  sanguinis  plenum , sed  circularibus  fibris  terminantibus 
carebat.  Ceterum  in  cuniculo  et  in  vitulo  mihi  contigit,  ut  vasa  sub- 
tilissima 0,031 — 0,014  Mm.  lata,  et  ex  cellulis  tantummodo  fusifor- 
mibus composita  separarem.  In  cuniculi  praeparatis,  ubi  in  longiori- 
bus spatiis  maior  eorum  numerus  libere  iacet,  apparent  exiguo  tan- 
tum reti  trabeculato  circumdata  et  praesertim  ad  id  facta  esse  videntur, 
ut  sanguinem  ex  propriis  venis  capillaribus,  quae  magis  prope  lienis 
superficiem  se  diffundunt,  maioribus  ramis  venosis  supportent.  Cer- 
tiora quaedam  de  illa  re  alio  loco  proferam. 

Tela  intervascularis,  quod  nomen  tenebo,  a reti  trabeculato, 
quod  ad  vasorum  vaginam  pertinet,  praecipue  magna  teneritate  dii- 

fert;  fibrae  enim  pro  subtilitate  iis,  quae  in  folliculis  inveniuntur, 
similes  sunt.  Quamobrem  in  illo  reti  in  conspectum  producendo  magna 
diligentia  et  cautione  opus  est,  praesertim  quum  cellulae  in  eo  sitae 
plerumque  firmissime  inhaereant.  Qua  in  re  haud  parvi  momenti  est, 
qua  ratione  et  quatenus  lien  induretur.  Itaque  de  retis  macularum 
latitudine  nihil  certi  statuam,  vel  certos  numeros  non  proferam;  mihi 
quidem  latitudo  interdum  maxime  varia  apparebat.  In  retis  trabecu- 
lati  fibris  — quod  me  certo  contendere  posse  puto  — nuclei  insunt, 
magis  minusve  ovati , qui  aut  unum  aut  plures  nucleolos  habent. 
Modo  ne  putes,  nucleos  semper  in  ipsis  retis  trabeculati  nodis  inesse, 
quod  ii,  qui  cellulas  telae  coniunctivae  radiatas  et  anastomosi  inter  se 
coniunctas  adesse  existimant,  sumere  videntur.  In  homine  mihi  minus 
perspicuos , quam  in  nonnullis  animalibus  nuclei  se  ostendebant , atque 
omnino  variorum  statuum  et  physiologicorum  et  pathologicorum  vim 
et  momentum  negligenda  non  esse  existimo,  atque  ipse  libenter  pro- 
fiteor, me  saepe  rem  recte  et  clare  intelligere  non  potuisse.  Nam  ad 
illam  quaestionem  subtilissimam  dissolvendam  longiore  tempore  et 
summa  diligentia  opus  est  et  primum,  quid  alii  iudicent  videndum  est. 
Billroth  de  tela  intervasculari  haec  dicit : „ Ich  lcann  in  feinen  Knoten- 
punkten  keine  Kerne  mit  Bestimmtheit  nacliweisen  (wie  schon  in  meiner 
fruheren  Arbeit  bemerkt).“  Ceterum  si  mea  de  tela  intervasculari 
sententia,  quod  spero,  etiam  ab  aliis  confirmabitur  et  comprobabitur, 
haec  res,  quod  illa  nucleos  continet,  minus  offendet.  Ego  quidem 
illam  telam  ad  conglobatam  lienis  substantiam  pertinere  existimo,  et 
quod  ad  hanc  quidem  attinet,  recte  sumi  mihi  videtur,  eum,  qui 
nucleos  adesse  negat,  praeparatis  non  sufficientibus  usum  esse. 

Vaginae  lymphaticae  intumescentias , quae  corpusculorum  Malp. 
nomine  appellantur,  in  arteriis  tantum  certae  cuiusdam  crassitudinis 
locum  habere  atque  undique  clausas  esse  videri,  iam  supra  expositum 
est.  Minimas  vero  arterias  ex  corpusculis  Malp.  egressas  in  rubram 
pulpam  intrare,  ibique  in  vasa  capillaria  diffundi,  ii,  a quibus  antea 
hac  de  re  disputatum  est,  sumserunt.  Sed  si  accuratius  quaeres,  lias 
quoque  arterias  tenues  vagina  lymphatica  circumvolutas  esse  et  etiam 
capillaria  in  reti  trabeculato  inserta  esse  invenies.  Arteriae  i°'itur 
usque  ad  subtilissimos  ramulos  eodem  reti  trabeculato  circifmdantur  et 
hoc  quidem  est  intervaseularis  illa  tela,  quae  canales  venosos  conter- 


minat  et  inter  se  coniungit.  Quae  res  in  lienum  iniectorum  secturis 
maxime  perspicua  est,  quum  in  aliis  tela  propter  cellularum  infiltra- 
• tionem  nimis  aequabilis  sit,  et  eam  ipsam  ob  causam  vasa  difficile 
agnosci  possint;  sed  in  praeparatis  etiam  non  iniectis  in  conspectum 
producere  potes,  quomodo  vaginarum  lymphaticarum  substantia  con- 
globata ad  arteriarum  fines  versus  directe  in  telam  intervascularem 
transeat  Praeparata  hac  de  re  valde  perspicua  cavia  mihi  praebuit. 
Ea  autem  ex  lienibus  bene  induratis  sumpta  sunt,  praesertim  si 
sectiones  verticales,  sub  angulo  recto  in  lienis  superficiem  factae,  ad- 
hibitae sunt,  quia  arteriae  praecipue  in  hanc  directionem  decurrunt  et 
in  subtilissimos  ramos  transeunt.  Nimirum  etiam  antea  subtiliores 
rami  ab  arteriis  proficiscuntur,  ita  ut  aliis  quoque  locis  eiusmodi  vagi- 
narum lymphaticarum  quasi  stoloues  reperiantur.  Maiorum  tantummodo 
arteriarum  vagina  undique  separata  est  et  cum  adiacentibus  cellularum 
retibus  solum  relaxe  cohaeret.  Melius  primo  minorum  animalium  lie- 
nibus uteris,  quia  in  his  singulas  partes  facilius  secernere  et  secturae 
directionem  cognoscere  potes.  Quum  propria  retia  capillaria  venosa 
cx  brevibus  canalibus  vario  modo  anastomosi  coniunctis  constent,  qui 
undique  tela  intervasculari  circumdantur,  haec  quoque  varie  inter  se 
cohaerere  apparet,  ita  ut  funiculi  proprie  separabiles  nusquam  locum 
habeant,  nisi  in  secturis.  * Quodsi  in  eiusmodi  dissectionibus  systema 
vasorum  vacuum  est,  amplificatione  miscroscopica  exigua  adhibita  rete 
trabeculatum  amplarum  macularum  vides,  quod  trabeculis  pro  portione 
crassis  formetur  et  pro  directione,  qua  canales  aperti  sunt,  maiorem 
aut  minorem  aequabilitatem  habeat. 

Hoc  loco  illas  observationes  commemorare  liceat,  ex  quibus  sequi 
putaverunt,  corpusculis  Malp.  vasa  lymphatica  deducentia  tribuenda 
esse.  Nonnulli  enim  a vesiculis  Malp.  latiores  vel  tenuiores  processus 
utriculares,  structura  certa  carentes,  proficisci  viderunt,  qui  pressu 
adhibito  evacuari  videbantur  ac  postea  collapsi  appendices  funiculis 
similes  repraesentabant.  Quas  formationes  pro  vasis  lymphaticis  habe- 
bant, sed  sine  dubio  nihil  aliud  nisi  tenues  arteriarum  ramuli  erant, 
vagina  lymphatica  involuti.  Itaque  id  quod  Gerlach  protulit1),  hos 
quoque  canales  structura  carentes  fuisse  plenos,  si  pressu  massa  in- 


1)  Handb.  d.  Gewebelehrc  p.  244. 

iecta  ex  capillaribus  in  vesiculas  Malp.  intrasset,  illo  modo  plane  inter- 
pretari possumus.  Num  vesiculae  Malp.  per  illas  appendices  prorsus 
aut  aliqua  ex  parte  evacuari  possint,  diiudicare  non  audeo. 

Sententia  mea,  ad  quam  permultis  observationibus  perductus 
eram,  ea  re  sustentata  est,  quod  Frey,  ut  in  brevi  adnotatione  in- 
dicat’),  secundum  disquisitiones  cum  Billrotkio  de  liene  inceptas,  cor- 
puscula Malp.  ad  telae  intervascularis  funiculos  prope  eandem  habere 
rationem  observavit,  quam  alveolaris  glandularum  lymphaticarum  sub- 
stantia habet  ad  utriculos  glandulares  (Mark-  oder  Drufenfchlauche, 
Hiss,  Lymphrohren , Frey).  Inter  illius  sententiam  et  eam,  quam 
ego  protuli,  non  multum  interesse  puto.  Intervasculares  retium  funi- 
culos cum  arteriarum  vaginis  lymphaticis  proxime  et  directe  cohaerent, 
quibuscum  conglobatam  lienis  substantiam  glandularem  formant. 

Iam  ad  id  venio,  ut  de  Grohei  utriculis  lienalibus  clavatis  (Milz- 
kolben)  copiosius  dicam,  quibus  ille  proprium  lienis  parenchyma  secer- 
nens repraesentari  contendit.  Groheium  etiam  in  rubra  pulpa  lienali 
canalium  syrstema  proprium  invenisse  primo  commemorem,  deinde  vero 
verba  illius  ipsa  sequenti,  sic  mihi  pergere  liceat:  „Dieses  Canal- 
system  besitzt  blindfackfdrmige  Anhange , ahnlich  den  schlauchfdrmigen 
Driifen  inx  Magen  und  Darmkanal , welclie  das  eigentliche  secernirende 
und  zellenbildende  Milzdriisenparenchym  darstellenY  — Hae  formatio- 
nes, quas  Grohe  propter  formam  peculiarem  „Milz-  s.  Driifenkolben“ 
nominat,  cum  canalibus  proxime  cohaerent  et  praeter  easdem  fibras 
tenues,  quae  in  canalium  lateribus  inveniuntur,  extrinsecus  etiam 
stratum  telae  cellulosae  nucleos  continentes  habent,  cui  fibrae  muscu- 
lares leves  inspersae  sunt.  In  parte  interiore  animadvertitur  ibi,  ubi 
in  canalium  systema  transeunt,  idem  epithelium  fusiforme,  in  fine 
autem  sacciformi  solum  stratum  cellularum  rotundarum,  uno  vel  pluri- 
bus nucleis  exstructarum,  quod  stratum  pro  matrice  cellularum  pulpa- 
lium, quas  dicunt,  habendum  est.  Yasa  capillaria  postquam  utriculos 
lienales  circumvolverunt  in  canalium  systema  transeunt,  venaeque  igi- 
tur splenicae,  quae  ex  eo  oriuntur , sanguinis  et  cellularum,  quae 
utriculis  continentur,  mixturam  ex  glandula  deducunt. 


1)  Untcrsuckungcn  uber  dic  Lymphdruscu  ctc.  Anmerkung  zu  S.  61. 

Billroth  breviter  de  (i roliei  observationibus  dicit1),  se  non  ad- 
ductum esse  ad  id,  ut  illos  utriculos  re  vera  esse  crederet;  sed 
accuratius  ea,  quae  ille  protulit,  non  examinat.  Ego  quidem  omnino 
fieri  non  potuisse  puto,  ut  Billrothium,  perscrutatorem  illum  insignem, 
qui  eadem  disquirendi  ratione  ac  via,  qua  G robe,  usus  est,  res,  quas 
hic  descripsit,  prorsus  lugerent.  Itaque,  si  etiam  ea,  quae  ex  dis- 
quisitionibus meis  intellexi,  cum  illis,  quae  Grohe  pronuntiat,  com- 
paro, mihi  persuadeo,  illum  penicillo  adhibito  singulos  retis  inter- 
vascularis,  cellularum  pleni,  tractus  ex  conjunctionibus  naturalibus 
evellisse,  quum  alio  modo,  quatenus  observationes  inter  se  discre- 
pantes cohaereant,  intelligi  non  possit.  Cui  explicationi  praeter  con- 
textum inter  illas  formationes  et  canales  venosos,  quam  uterque  sumit, 
et  praeter  conterminantes  fibrarum  systematis  aequabilitatem,  numeri 
quoque  favent,  quibus  telae  intervascularis  latitudo  statuitur.  Billroth 
enim  illam  a 0,04  ad  0,06  mm.  invenit  (quod  cum  mensuris  a me 
factis  consentit),  quum  Grohe  utriculos  clavatos  ad  finem  sacciformem 
versus,  loco  igitur  maximae  latitudinis  diametrum  a 0,0525  ad  0,105 
mm.  habere  dicat.  Utriculi  lienales  non  ubique  aequabiliter  et  bene  in 
ponspectum  poni  poterant,  eodem  modo,  quo,  mea  quidem  sententia, 
canalium  systema  non  ubique  prorsus  aequabiliter  conformatum  est. 
Quodsi  longiores  canales  venosos  sectionibus  directioni  eorum  paral- 
lelis persecas,  longiores  quoque  telae  intervascularis  funiculos  invenis; 
ii  enim  pendent  ab  illis,  et  id  quod  Grohe  hoc  modo  profert2):  „Die 
Wandungen  der  Ivolben  haben  ais  Grundlage  zunachst  dicselben  Easer- 
elemente,  wie  das  Kanalsystem  “ ego  quidem  mea  sententia  ita 
accipio : latera  utriculorum , quos  sumit , sxint  ipsa  canalium  syste- 
matis latera. 

Singulae  aliae  observationes,  quas  fecit  Grohe,  non  eodem 
modo  facili  interpretari  possumus,  velut  ea,  quae  de  fine  utriculorum 
clavae  simili,  de  epithelio  interno,  de  eorum  cum  canalium  systemate 
communicatione  statuit;  at  hoc  quisque  concedere  debet,  figuris  ea, 
quae  verbis  dicta  sunt,  perspicue  et  accurate  in  conspectu  non  posita 

1)  XJeber  Grohc’s  Beobachtungen  den  Bau  der  Milz  betreffend.  Vircho\v’s 
Arek.  Bd.  XX  Hcft  5 u.  G p.  528. 

2)  1.  e.  p.  335. 

esse1).  Praecipue  in  iig.  2 etiam  utriculorum  fines  clavati  desunt, 
quum  in  fig.  3 exempli  gratia  ad  b)  et  d)  anastomosi  transversa  inter 
canales  venosos,  qui  in  longitudinem  decurrunt,  exorti  videantur. 

Quae  quamquam  ita  sunt,  in  universum  tamen  consentimus, 
qtram  certo  iure  utriculi  lienales  vel  potius  telae  intervasculares  funi- 
culi pro  proprio  lienis  parenchymate,  cellulas  formante,  habendi,  sal- 
tem illi  adiungendi  sunt.  Quapropter  Grrohe  illos  cum  alba  nonnul- 
lorum animalium  pulpa  recte  confert,  nam  haec  et  illi  substantiam 
conglobatam  adaequant.  Eodem  modo  Groheio  assentior  ea  de  re, 
quod  pigmenti  depositionem  illarum  formationum  propriam  esse  dicit; 
nam  etiamsi  lienem  humanum  pigmentatum  disquirere  mihi  non  con- 
tigit, tamen  in  animalibus  praecipueque  in  cuniculo  et  cavia  saepius 
flavos  pigmenti  acervos  in  tela  intervasculari  inveniri  confirmare 
possum. 

Sed  priusquam  copiosius  de  arteriarum  finibus  dicam,  singulares 
quasdam  formationes  commemorem,  quae  ad  vasorum  sanguiferorum 
systema  rationem  habent  a me  nondum  intellectam,  et  quas  adhuc  a 
nullo  observatorum  tractatas  esse  puto.  — Primum  in  sue  prope 
parvas  arterias  corpuscula  pyriformia  animadverti , quae  maiore  densitate 
perspicue  a tela  circumsita  secernebantur.  Quae  corpuscula,  quum  ad 
ea  subtilem  fibram  accedere  viderem,  primo  pro  formationibus  ad 
nervorum  systema  pertinentibus  habebam;  sed  postea  in  praeparatis 
iniectis  illorum  cum  arteriis  contextum  intclligere  mihi  successit  ea  re, 
ut  ex  liene  recenti  illa  segregarem.  Parvus  ramulus  arteriosus,  0,017 
mm.  latus,  in  quo  musculatura  annularis  non  adesse  videbatur,  post 
brevem  decursum  in  tres  ramulos  dividebatur,  quorum  duo  perspicue 
in  formationum,  de  quibus  quaeritur  telam  se  immittebant,  tertius 
abruptus  apparebat,  sed  haud  dubie  ad  tertium  corpusculum,  magna 
ex  parte  opertum  pertinebat.  Yas  capillare,  quod  intraverat  in  uno  1 
illorum  corpusculo  denuo  dilatari  videbatur;  nam  initio  erat  0,0085 
mm.  latum,  in  medio  0,014  mm.  Alias  vas  capillare  usque  ad  finem 
aequabilem  diametrum  ostendebat,  quin  etiam  illud  denuo  excessisse 

1)  Inter  numeros  prolatos  et  ipsas  figuras  differentia  haud  exigua  invenitur, 
quum  utriculorum  diametri,  amplificatione  commemorata  multiplicatae,  figuras 
multo  extensiores  desiderent,  quam  quae  adumbratae  sunt. 

agnosci  poterat.  Utrumque  corpusculorum  erat  ovatum,  0,078  mm. 
latum,  0,144  mm.  longum;  in  lateribus  miclei  inesse  videbantur,  qui 
quidem  ad  telam  adhaerentem  pertinere  poterant.  Has  res,  quas  in 
liene  recenti  disquisitas  exposui,  etiam  in  duratorum  lienum  sectionibus 
plerumqne  easdem  esse  animadverti.  Parvus  ramus  arteriosus  subito 
se  in  duo  vel  tria  capillaria  dividit,  quae  in  corpuscula  prope  se  sita 
immittuntur  et  in  illis  in  maius  minusve  spatium  cerni  possunt;  sed 
quid  postea  fiat  cognoscere  nondum  potui.  Ipsa  corpuscula  e tela 
densissima  constant,  quae  mediocriter  amplificata  granulosa  atque 
interdum  concentricis  stratis  disposita  comparet  et  reti  trabeculato 
angusto  formatur,  quod  tantum  maxima  microscopii  amplificatione 
adhibita  cognosci  potest.  Quodsi  transverse  persecantur  corpuscula 
orbiculos  magis  minusve  rotundos  repraesentant,  quibus  in  mediis 
foramen  subrotundum  inest , quod  esse  capillaris  lumen  intelligi  potest. 
Interdum,  si  in  iis  canaliculos  per  longitudinem  decurrentes  animad- 
vertis formam  pyro  similem  referunt  et  a 0,26  ad  0,28  mm.  longa  in 
fine  latiore  diametrum  a 0,13  ad  0,15  mm.  ostendunt,  in  angustiore 
0,05  — 0,08  mm.  Intumescentia  paullatim  augetur,  in  quam  memb- 
rana capillaris  directe  transire  videtur.  Corpuscula  in  tela  inter- 
vasculari  sita  sunt  et  cum  eius  fibris  directe  cohaerent.  Proxime 
illorum  ambitui  interdum  canalis  venosus  decurrit,  atque  saepe  corpus- 
cula, quum  ad  tenuiores  arterias  referenda  sint,  vesiculis  Malp.  tam 
prope  adiacere  ‘animadverti,  ut  facile  in  illis  poni  et  ea,  si  separata 
sunt  amplificare  possint.  Hon  in  sue  solum,  de  quo  numeri  a me 
prolati  valent,  sed  etiam  in  cane  tales  formationes  inveni;  sed  hic 
paullo  minores  et  formae  magis  oblongae  esse  videbantur.  Latitudo 
erat  circiter  0,08  mm. , longitudo  in  secturis  usque  ad  0,22  mm. ; vas 
capillare  0,0057  mm.  latum  erat.  Sed  in  fele  quoque  et  in  vitulo 
vestigia  illarum  formationum  observavi,  quum  in  homine,  cuniculo, 
cavia  usque  ad  hoc  tempus  nihil  omnino  eiusmodi  invenirem.  Illorum 
corpusculorum  numerus  in  sue  haud  exiguus  est,  ita  ut  imaginem 
microscopicam  satis  designatam  reddant;  in  cane  singulae  turmae 
sparsilis  iacent.  — Quid  autem  velint  illa  corpuscula  quum  prorsus 
nesciam,  coniecturam  non  proferam.  Ea  esse  formationes  proprias, 
praeter  separationem  perspicuam , singularis  eorum  structura  et  magni- 
tudo satis  aequabilis  demonstrant,  qua  re  etiam  refelli  videtur,  illa 

paullatim  magis  augeri  et  crescere.  Illius  autem  rei,  quod  adhuc  uon 
observata  sunt,  causam  iu  eo  positam  esse  existimo,  quod  illi  lienes, 
in  quibus  corpuscula  inveni , non  eodem  modo , qui  hodie  plerumque 
adhibetur,  disquisiti  sunt.  Denique  si  corpuscula  omnino  in  homine 
repperissem,  Groheium  tum  quum  utriculos  lienes  clavatos  statuit,  illa 
ante  oculos  habuisse  putarem.  Equi  lienem,  quem  Grolie  inter 
animalium  lienes  praecipue  ad  utriculos  in  conspectu  ponendos  com- 
mendat, adhuc  disquirere  non  potui. 


V. 

Postquam  arteriam  usque  ad  eius  iu  vasa  capillaria  divisionem 
secuti  sumus,  nunc  ad  id  venimus,  ut  gravem  de  illorum  capillarium 
fine  et  cum  venis  cohaerentia  quaestionem  dissolvamus. 

Omnia,  quae  antea  de  pulpa,  de  venarum  spatiis  venosis  et 
quae  cetera  sunt , prolata  sunt , disquisitionibus  nuper  lactis  commutata 
ct  ad  certiorem  conditionem  traducta  sunt.  Rubram  pulpam,  quae 
dicitur,  ex  teneris  canalibus  venosis  et  reti  trabeculato,  quo  con- 
iunguntur,  constare  nunc  scimus.  Billroth  observationibus,  quas 
primus  in  amphibiorum  lienibus  fecerat,  sumendum  esse  putavit,  vasa 
capillaria  in  illud  rete  trabeculatum  dissolvi,  ita  ut  toti  sanguini  per 
loculos  retium  alveolares  currendum  sit,  priusquam  in  venas  intret. 
Runc  quoque  in  hac  sententia  permanet,  certe  se  directas  observationes 
afferre  non  posse  dicit,  quibus  rem  aliter  se  habere  demonstretur. 
Ceterum  illam  sententiam,  quae  glandularum  lymphaticarum  structura, 
quam  sumserunt,  sustentabatur,  nimirum  multi  secuti  sunt,  ita  ut 
Koelliker  quoque,  qui  separatum  vasorum  systema  defendit,  hoc  sibi 
concedendum  existimet,  fieri  posse,  ut  singula  capillaria  in  rete  trabe- 
culatum finiant.  Grolie  capillaria  directe  cum  venosorum  canalium 
systemate  cohaerere  sumit,  cui  sententiae  ego  quidem  assentior. 

Praeter  id , quod  solum  hoc  modo  sententia  obscura  et  incerta, 
novam  cellularum  formationem  intra  ipsum  sanguinis  fluxum  locum 
habere,  liberamur,  etiam  res  anatomicae  eiusmodi  communicationem 
refellunt.  Rarissime  quidem  capillaria  usque  ad  vasa,  quae  naturam 
venosam  praebent,  sequi  in  vitulo  et  sue  mihi  successit,  sed  non 

omittam,  in  his  animalibus  transitum  inter  duo  vasorum  genera,  multo 
magis  paullatim  fleri,  et  totam  subtiliorum  venarum  naturam  aliam 
esse,  quam  in  homine  iisque  in  animalibus,  quae  hac  in  re  illi  similia 
sunt,  atque  eam  ob  causam  in  subtilioribus  ramulis  commutationem 
facile  fieri  posse.  Quum  omnia  vasa  capillaria  illas  coniunctiones 
inire  hac  re  demonstrari  non  possit,  hoc  quoque  mihi  addendum  est, 
altera  ex  pai’te  observationes  directas , quibus  capillarium  solutio 
ostendatur  mihi  omnino  deesse.  Quin  etiam  affirmare  possum,  in 
canis  liene  spiritu  vini  indurato  me  omnes  canales  subtiles  corrugatis 
sanguinis  corpusculis  impletos  invenisse,  quum  in  tela  interiacente 
solum  cellulae  non  coloratae  inessent.  Huc  accedit,  quod  prope  in 
omnibus  animalibus  retia  trabeculata  intervaseularia  talis  et  teneritatis 
et  densitatis  sunt,  ut  fluxum  sanguinis  ad  certam  normam  redactum 
intra  illa  locum  habere  omnino  sumi  non  possit.  Billroth  quidem 
directe  affert,  in  retis  trabeculati  maculis  rubra  sanguinis  corpuscula 
inesse;  atque  re  vera  in  subtilibus  dissectionibus  e ranae  liene  factis 
res  ita  se  habere  videtur.  In  homine,  aliisque  in  animalibus  fortasse 
de  extravasationibus  agi  cogites,  quum  in  rana  rubrarum  cellularum 
distributio  tam  aequabilis  sit,  ut  illa  interpretatio  admitti  non  possit. 
Sed  mea  quidem  sententia  rete  trabeculatum , quale  in  amphibiis 
apparet,  cum  reti  trabeculato  intervasculari  superiorum  animalium 
conferri  non  potest.  Haec  quoque  interdum  formationes  similes  prae- 
bent praecipueque  ea,  quibus  tela  densissima  est,  velut  feles.  Hic  in 
sectione  maiores  lacunae  cernuntur  ex  parte  subrotundae  ex  parte 
oblongae,  quum  latiores  vel  angustiores  funiculi  interiacentes  ex  sub- 
tilissimo reti  trabeculato  constent.  Simplicis  retis  trabeculati  imago  eo 
efficitur,  quod  sectura  per  canaliculos  tenuissimos,  undique  inter  se 
cohaerentes  et  interiacentem  massam  fibratam  ducitur.  Itaque  hic 
quoque  de  capillaribus  venosis  et  de  tela  intervasculari  agitur,  quam- 
quam omnes  partes  minutiores  sunt.  Et  ranae  et  felis  lienum  sectiones 
tenuissimae  niliil  ostendunt,  nisi  simplices  lacunas,  quum  in  crassiori- 
bus et  canaliculos  per  aliquod  spatium  sequi  possis  et  eos  etiam  tela 
intervasculari  separatos  esse  cognoscas.  Sed  si  dissectio  paullo  crassior 
est,  imago  maxime  confusa  redditur,  qiiae  res  propterea  summo 
impedimento  est,  quod  hic  maiores  microseopii  amplificationes  ad- 
hibendae sunt.  In  illis  canaliculis  brevibus  sanguis  circulat,  atque 

praeparata  ex  ranae  liene  facta  possideo,  quae  illos  in  venam  mar- 
ginalem transire  perspicue  ostendant.  Yenae  illae  in  lienis  margine 
decurrentes  speciem  praebent  maiorum  lacunarum,  ea  re  exortarum, 

4 

ut  telae  coniunctivae  tractus  in  lienis  tunica  externa  dirimati  sint. 
Atque  iterum  expresse  moneo,  hoc  rete  trabec-ulatum , de  quo  nunc 
diximus,  quoad  vim  et  structuram  telae  intervasculari  adaequari 
non  posse. 

In  praeparatis  iniectis  facile  sectiones  aequabiliter  colore  infectae 
efficiuntur,  atque  ad  opinionem  venimus,  totum  rete  trabeculatum 
massa  iniecta  impletum  esse.  Propter  hunc  aequabilem  telae  colorem 
nonnulli , ut  mihi  videtur , qui  antea  lienis  iniectionibus  occupabantur, 
inter  quos  praecipue  Gerlachium  ')  et  Eckerum1  2)  commemorem,  fieri 
non  posse  existimarunt,  ut  venae  inde  ab  arteriis  sine  extravasatione 
impleantur.  Sed  etiamsi  in  liene  facillime  extravasationes  oriri  nemo 
neget,  tamen  ii  certe  longius  progrediuntur,  qui  ubicunque  in  liene 
iniecto  color  aequabilis  invenitur,  extravasationem  sumunt.  Omittamus 
imbibitionem , quae  quidem  in  teneris  etiam  maiorum  venarum  lateribus 
magni  momenti  esse  potest,  et  huius  tantummodo  rei  rationem  habea- 
mus, quod  venae,  canales  in  tela  tenui  siti,  iniectione  valde  dilatari 
et  ea,  quae  circumiacent , comprimere  possunt.  Itaque  propter 
abundantiam  venarum  capillarium  et  propter  decursum,  quem  sub- 
tiliorum venarum  ramuli  oblique  se  secantes  ostendunt,  etiam  diruptione 
non  facta,  massae  iniectae  diffusio  certis  finibus  carere  videbitur.  Sed 
spero  fore , ut  postremo  hac  quoque  de  re  certa  statuatur  sententia. 
Secundum  ea,  quae  observavi,  ego  quidem  capillarium  cum  reti  inter- 
vasculari communicationem  non  sumendam  esse  existimo. 

De  ratione,  qua  sanguis  ex  reti  trabeculato  in  venas  capillares 
transeat,  nihil  certum  proferri  potest.  Billroth  fortasse  fieri  posse 
statuit , ut  corpuscula  sanguinis  per  venarum  capillarium  latera  pervia 
in  earum  lumen  imprimantur,  sed  illi  rei  hoc  repugnare  videtur,  quod 
venae  intus  epithelio  vestitae  sunt,  cuius  cellulae  non  ubique  laxe 
coniunctae  esse  videntur,  sed  ut  iam  supra  dictum  est,  etiam  ita  ex 


1)  Handbuch  p.  240. 

2)  1.  c.  p.  143. 

venis  capillaribus  dissolvi  possunt,  ut  membranam  cohaerentem  reprae- 
sentent. 

Ex  illis  rebus  similes  difficultates  oriuntur,  si  de  viis,  quibus 
recentes  in  liene  formatae  cellulae  educantur,  certa  quaedam  sententia 
statuenda  est.  Quomodo  enim  illas  ex  reti  trabeculato  in  vasa 
sanguifera  intus  epithelio  vestita  intrare  putes?  Quodsi  epithelium 
non  adesset,  res  item  se  habere  posset,  ut  de  lymphatica  via  et 
substantia  glandulari  observationibus  nuperrime  factis  statutum  est. 
Rem  enim  ita  explicare  posses',  ut  corpuscula  lymphatica  per  funi- 
culorum intervaseularium  rete  trabeculatum  propelli  diceres,  iterumque 
contenderes,  corpuscula  sanguinis  rubra,  quae  in  reti  trabeculato  in- 
veniantur, ex  vasis  sanguiferis  traducta  esse,  fortasse  ut  ibi  perirent. 

Ceterum  affirmari  non  potest,  cellulas  recentes  per  venam 
splenicam  exire.  Quam  opinionem  abundantia  corpusculorum  alborum 
in  venae  splenicae  sanguine  sustentari  multi  putaverunt.  Funke,1) 
aestimatione  eorum  obiter  inita,  cellulis  non  coloratis  omnino  tertiam 
vel  quartam  corpusculorum  partem  constare  invenit ; Vierordt 2)  in 
homine  supplicio  capitis  affecto  rubras  ad  albas  ita  se  habuisse 
statuit,  ut  4,9  ad  1,  sed  addit  rubrorum  sanguinis  corpusculorum 
copiam  tam  exiguam  propterea  comparuisse  quod  in  lienis  sanguine 
expresso  etiam  cellulae  parenchymatis  adfuissent,  quae  ab  albidis 
corpusculis  sanguineis  secerni  non  possent.  Hirt 3)  de  lienali  sanguine 
arterioso  rationem  esse  dicit  ut  2000:  1,  de  venoso  ut  70  : 1 et  etiam 
alii  observatores  multa  corpuscula  non  colorata  in  venae  lienalis 
sanguine  se  «animadvertisse  contenderunt.  Qua  in  re  modo  ne  oblivis- 
caris, cellulas  albidas  in  sanguine  post  mortem  saepissime  conglutinari. 
Ego  quidem  illum  sanguinem  praecipue  in  cane  tam  saepe  disquisivi, 
ut  certo  affirmare  possim,  cellularum  sanguinis  albidarum  auctum, 
numeris  prolatis  tantum  mediocriter  respondentem,  omnino  non  esse 
constantem,  potius  interdum  vix  ullam  differentiam  cognosci  potuisse. 
Praeterea  permulta  hanc  sententiam  sustentant,  in  liene  rubra  sangui- 
nis corpuscula,  eaque  fortasse  non  pauca  perire,  quo  relativum  nume- 


1)  Zeitschrift  fur  rationelle  Medie.  1851  , 172. 

2)  Archiv  fur  phys.  Ileilkunde  Bnd.  XIII.,  410. 

3)  Archiv  fur  Anatom.  u.  Physiol.  185G.  p.  174. 

rum  eorum,  quae  colore  uon  infecta  sunt  valde  augeri  satis  facile 
intelligitur.  Itaque  mihi  operae  pretium  esse  videtur,  in  venae  liena- 
lis sanguine  caute  et  diligenter  de  utriusque  corpusculorum  speciei 
numero  absoluto  et  ratione,  quam  ad  sanguinem  arteriosum  habent, 
numerationes  facere.  His  enim  numerationibus  saepius  iteratis  certius 
concludi  poterit,  quam  adhuc  fieri  potest. 

Quis  denique  observationibus  sufficientibus  refutare  possit  sen- 
tentiam , corpuscula  albida  in  sanguine  lienali  a cellularum  fusiformium 
nucleis  originem  ducere?  Equidem  non  possum,  quamquam  non  exi- 
guum studium  hac  in  re  exploranda  imposui. 

Itaque  in  hac  sententia,  vasa  lymphatica  pro  lienis  canalibus 
deducentibus  habenda  esse  permanebo,  dum  rem  aliter  se  habere  eius- 
modi  numerationibus  mihi  persuadeatur.  Elam  autem  sententiam  Yir- 
chow  quoque  maxime  probabilem  esse  putat  l).  Ex  iis , quae  obser- 
vationibus meis  intellexi,  ea  quae  G erlach  de  profundorum  lienis 
vasorum  lymphaticorum  numero  et  magnitudine  contra  Ivoellikerum 
protulit2),  confirmare  ego  quidem  non  possum,  sed  omnia  illa  tam 
certo  et  definite  dicta  sunt,  ut  eum  rem  accurate  disquisivisse  sumi 
possit.  Id  quod  de  vasis  lymphaticis  ex  illius  iniectionibus  concludi 
potest,  observationibus,  quas  feci,  anatomicis  omnino  non  repugnare, 
iam  supra  commemoravi. 

1)  Cellularpathologie  2.  Aufl.  p.  160. 

2)  Handbuch  p.  247. 


THESES  DEFENDENDAE. 


1.  Vasa  lymphatica  ex  telae  coniunctivae  reti  trabeculato, 

quod  tenuiores  arteriarum  ramos  circumdat,  initium 
ducunt. 

2.  Puris  corpuscula,  quae  dicuntur,  per  vasa  lymphatica  in 

sanguinis  fluvium  penetrare  posse  existimo. 

3.  Cellulae  cartilagineae  in  stellata  ossis  corpuscula  directa 

via  transmutari  possunt. 

